Iepirkuma procedūras “Stacionāru „Gaiļezers” un „Latvijas Infektoloģijas centrs” iekštelpu remonts”

ID Nr. RAKUS 2017/101M nolikums

Līgums Nr. B3-2019/_____ 

par laboratorijas mēbeļu iegādi Valsts Patoloģijas centra vajadzībām
Rīgā







 
2019. gada ____. ______________

SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1038 (turpmāk tekstā – Pasūtītājs), kuru pārstāv valdes priekšsēdētājs Imants Paeglītis, valdes loceklis Kaspars Plūme un valdes loceklis Vilnis Lietuvietis, turpmāk, un

SIA „Telemedica”, reģistrācijas Nr. 50003553241, adrese Dīķa iela 44, Rīga, LV-1004 (turpmāk – Piegādātājs), kuru saskaņā ar statūtiem pārstāv valdes priekšsēdētājs Didzis Glāzītis,
abi kopā un katrs atsevišķi turpmāk saukti Puses vai Puse,

Pusēm ņemot vērā, ka Piegādātājs ir atzīts par uzvarētāju Pasūtītāja rīkotajā atklātā konkursā „Mēbeļu iegāde Valsts Patoloģijas centra vajadzībām”, ID Nr. RAKUS 2019/21K (turpmāk – Konkurss), iepirkuma priekšmeta 1. daļā, noslēdz šādu līgumu (turpmāk – Līgums):

1. Līguma priekšmets un cena

1.1. Līguma priekšmets ir laboratorijas mēbeļu piegāde un uzstādīšana Valsts Patoloģijas centra rekonstruētajās telpās (turpmāk arī Preces), saskaņā ar Konkursa Tehnisko dokumentāciju.
1.2. Līguma summa, ieskaitot transportēšanas, uzstādīšanas, nodošanas ekspluatācijā izdevumus un visas citas ar līguma izpildi saistītās izmaksas, ir EUR 47 821,16 (četrdesmit septiņi tūkstoši astoņi simti divdesmit viens euro un 16 centi) bez pievienotās vērtības nodokļa (turpmāk – PVN), kas atbilst Piegādātāja piedāvājumam Konkursā.
1.3. PVN nav iepirkuma priekšmeta daļa, bet tiek piemērots un maksāts atbilstoši normatīvajos aktos noteiktajam.
1.4. Preču nomenklatūra, tehniskais raksturojums, prasības, ir noteikti Līguma 1. pielikumā - Konkursa Tehniskā specifikācija.
1.5. Preču cenas un apjomi noteikti Līguma 2. pielikumā - Piegādātāja finanšu piedāvājums Konkursam.
1.6. Pasūtītājam ir tiesības atteikties no atsevišķu Preču pozīciju piegādes, un Piegādātājam pret to nebūs pretenziju.
1.7. Preču piegādes un uzstādīšanas vieta: Hipokrāta iela 2, Rīga, Valsts Patoloģijas centra rekonstruētajās telpās.
1.8. Piegādātājam ir saistošs viss Konkursa dokumentācijā noteiktais.
2. Pušu saistības

2.1. Piegādātāja saistības
2.1.1. Piegādātājs apņemas veikt Preču izgatavošanu, piegādi, uzstādīšanu laikā līdz 2019. gada 31. decembrim.
2.1.2. Piegādes termiņu Puses var grozīt ar rakstisku papildvienošanos. Pamats piegādes termiņa grozīšanai var būt:
2.1.2.1.  
Pušu sastādīts akts, kurā konstatēti tādi objektīvie apstākļi, kurus Puses nevarēja ietekmēt, un kuru dēļ izpilde tikusi apgrūtināta vai padarīta uz laiku neiespējama;

2.1.2.2.  
nepieciešamība nodrošināt Pasūtītāja darbības nepārtrauktību;

2.1.2.3.  
citi apstākļi, kuru iespaidā ir pamats piegādes termiņa pagarinājumam.
2.1.3. Piegādātājs apņemas piegādāt Preces 2 atsevišķās partijās pēc Pasūtītāja pasūtījuma, kuru tas izdara vismaz 30 (trīsdesmit) dienas pirms mēbeļu partijas piegādes.
2.1.4. Pirms mēbeļu izgatavošanas Piegādātājs veic nepieciešamos mērījumus objekta telpās, lai mēbeles izgatavotu precīzi vajadzīgajos izmēros, kā arī saskaņo ar Pasūtītāju mēbeļu skices un krāsu toņus.

2.1.5. Piegādātājs veic Preču piegādi un uzstādīšanu Pasūtītāja uzraudzībā un Pušu saskaņotā laikā.

2.1.6. Piegādātājs ir atbildīgs par Preču atbilstību Latvijas Republikas normatīvo aktu prasībām.
2.1.7. Piegādātājs apņemas piegādes un uzstādīšanas laikā ievērot Latvijas Republikā spēkā esošo darba drošības un ugunsdrošības noteikumu prasības.

2.1.8. Piegādātājs apņemas Preces piegādes un uzstādīšanas darbu veikšanas laikā iespēju robežās nodrošināt ēkā atrodošās medicīnas iestādes normālu darbu, neaizsprostojot kāpnes, ieejas ēkā, neradot pārmērīgu troksni, vibrāciju, traucējumus elektropiegādē, u.tml. traucējumus.

2.1.9. Reizē ar Līguma noslēgšanu Piegādātājs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Piegādātāja apakšuzņēmēju apakšuzņēmējus. Līguma izpildes laikā Piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Līguma saistību izpildē.

2.1.10. Lai nodrošinātu Līgumā noteikto Piegādātāja saistību izpildi, 20 (divdesmit) dienu laikā no Līguma spēkā stāšanās dienas Piegādātājs iesniedz Pasūtītājam Līguma saistību izpildes Garantiju, proti, Līguma saistību izpildes nodrošinājumu – pirmā pieprasījuma saistību izpildes garantijas oriģināla dokumentu, kuras summa ir 10% (desmit procenti) no abu Pušu rakstveidā noteiktās Līgumcenas un atbilst šādiem nosacījumiem:
2.1.10.1. tā ir spēkā esoša līdz 2020. gada 29. februārim, tā ir neatsaucama, beznosacījumu, pirmā pieprasījuma garantija;

2.1.10.2. tā pēc satura atbilst paraugam, kas pievienots Līgumam kā 3.pielikums (pieļaujamas vienīgi redakcionālas izmaiņas, kas nemaina Pušu tiesības, pienākumus un riskus);

2.1.10.3. to ir izsniegusi Eiropas Savienībā vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle, vai arī Latvijas Republikā reģistrēta akciju sabiedrība, Eiropas komercsabiedrība, savstarpējās apdrošināšanas kooperatīvā sabiedrība, kurai saskaņā ar Apdrošināšanas un pārapdrošināšanas likuma noteikumiem ir tiesības veikt apdrošināšanu;

2.1.10.4. ja Garantiju izsniegusi kredītiestāde, tai ir piemērojami Starptautiskās tirdzniecības palātas apstiprinātie Vienotie pieprasījumu garantiju noteikumi Nr.758 (angliski: ICC Uniform Rules for Demand Guarantees No.758).

2.1.11. Pasūtītājam ir tiesības nekavējoties pieprasīt Kredītiestādei vai Apdrošināšanas Sabiedrībai izmaksāt visu vai daļu ar saistību izpildes garantiju nodrošināto summu, ja ir iestājies kāds no šādiem apstākļiem:
2.1.11.1. tiesā ir ierosināta lieta par Piegādātāja maksātnespējas procesa pasludināšanu, ir ierosināts Piegādātāja tiesiskās aizsardzības process vai tiem pielīdzināms process;
2.1.11.2. tiek apturēta vai izbeigta Piegādātāja saimnieciskā darbība, tiek uzsākta Piegādātāja likvidācija;
2.1.11.3. ir iestājies kāds no Līguma 8.4. punktā noteiktajiem apstākļiem, kad Pasūtītājs ir tiesīgs vienpusēji atkāpties no Līguma;

2.1.11.4. jebkurš no piegādes termiņiem tiek kavēts vairāk nekā 30 (trīsdesmit) dienas.
2.2. Pasūtītāja saistības
2.2.1. Pasūtītājs apņemas Piegādātājam nodrošināt pienācīgus apstākļus Preču uzstādīšanai.

2.2.2. Pasūtītājs apņemas sagatavot telpas Preču uzstādīšanai.

2.2.3. Pasūtītājs apņemas savlaicīgi nodrošināt Piegādātāja piegādāto un uzstādīto Preču pieņemšanu.

2.2.4. Pasūtītājs apņemas lietot Preces atbilstoši to ekspluatācijas noteikumu prasībām.

2.2.5. Pasūtītājs apņemas samaksāt Piegādātājam par kvalitatīvi izgatavotajām, savlaicīgi piegādātājām un uzstādītajām Precēm saskaņā ar šī Līguma noteikumiem. 

3. Preču pasūtīšana un nodošana - pieņemšana
3.1. Vismaz 30 (trīsdesmit) dienas pirms kārtējās mēbeļu partijas piegādes Pasūtītāja kontaktpersona veic pasūtījumu, to nosūtot uz Piegādātāja e-pastu telemedica@telemedica.lv. Pasūtījumā norāda Preču veidu, skaitu, un piegādes termiņu, kurš nevar būt īsāks par 30 (trīsdesmit) dienām.
3.2. Katras Preču partijas nodošana ekspluatācijā notiek Pušu kontaktpersonām parakstot Pieņemšanas- nodošanas aktus (akta forma - Līguma 4. pielikumā).
3.3. Par piegādāto Preču nodošanas ekspluatācijā dienu tiek uzskatīta diena, kad Piegādātājs Pasūtītājam nodod uzstādītas visas attiecīgās partijas Tehniskajā specifikācijā norādītās Preces lietošanas kārtībā, un Piegādātāja un Pasūtītāja pilnvaroti pārstāvji ir parakstījuši attiecīgo Pieņemšanas - nodošanas aktu.

3.4. Piegādātājs veic Pasūtītāja personāla apmācību darbam ar Preci (ja nepieciešams).
3.5. Ja Piegādātājs noteiktajā termiņā Preces nav piegādājis, piegādājis nekvalitatīvas vai Tehniskajai specifikācijai neatbilstošas Preces, tiek sastādīts defekta akts, kurā Pasūtītājs norāda atklātos trūkumus. Piegādātājam uz sava rēķina tie jānovērš 5 (piecu) darba dienu laikā. Defekta aktu paraksta Piegādātāja un Pasūtītāja pārstāvji. Defektu novēršanas laiks ieskaitāms piegādes termiņā, un nepagarina piegādes termiņu.

3.6. Nodošanas – pieņemšanas akta parakstīšana iespējama vienīgi pēc defekta aktā norādīto trūkumu pilnīgas novēršanas.

4. Kvalitāte un garantijas nosacījumi
4.1. Piegādātājs garantē, ka piegādātās un uzstādītās Preces būs jaunas (nelietotas), augstas kvalitātes un atbildīs visu to Latvijas Republikā spēkā esošo normatīvo aktu prasībām, kas uz to attiecas.

4.2. Preču garantijas laiks tiek noteikts 36 (trīsdesmit seši) mēneši no Preču nodošanas ekspluatācijā brīža, ja tās tiek izmantotas saskaņā ar ekspluatācijas noteikumu prasībām.

4.3. Garantijas laikā Piegādātājs apņemas bez maksas veikt bojāto Preču remontu 5 (piecu) darba dienu laikā pēc Pasūtītāja e-pasta vēstulē nosūtīta izsaukuma saņemšanas brīža, darbus veicot darba dienās.

4.4. Piegādātājs ir atbildīgs par piegādājamo Preču nejaušas vai daļējas bojāejas vai bojāšanas risku līdz to nodošanai ekspluatācijā.

5. Norēķinu kārtība
5.1  Pasūtītājs veic norēķinus par Piegādātāja piegādātajām un uzstādītajām Precēm šādā kārtībā:

5.1.1. Līguma summas samaksa tiek veikta pa daļām - pēc tam, kad piegādātas un uzstādītas visas attiecīgās partijas mēbeles, Pušu kontaktpersonas parakstījušas Pieņemšanas - nodošanas aktu;
5.1.2. Pasūtītājs veic norēķinus ar Piegādātāju 30 (trīsdesmit) kalendāro dienu laikā pēc Pieņemšanas- nodošanas akta parakstīšanas un rēķina saņemšanas.
5.2 Īpašuma tiesības uz Precēm pāriet no Piegādātāja uz Pasūtītāju pēc Preču apmaksas.

6. Sankcijas un zaudējumu atlīdzināšanas kārtība
6.1. Par katru Līguma 3.1. punkta kārtībā noteikto nokavēto Preču nodošanas ekspluatācijā dienu Piegādātājs Pasūtītājam maksā līgumsodu 0,05 % (nulle komats nulle pieci procenti) apmērā no nepiegādāto Preču vērtības, bet ne vairāk kā 10% (desmit procenti) no Līguma summas. 

6.2. Par maksājumu saistību kavējumu Pasūtītājs maksā Piegādātājam līgumsodu 0,05% (nulle komats nulle pieci procenti) apmērā no kavētā maksājuma summas par katru nokavēto dienu, bet ne vairāk kā 10% (desmit procenti) no Līguma summas. 

6.3. Līgumsoda samaksa neatbrīvo Puses no šī Līguma izpildes, un otra Puse var prasīt kā līgumsoda, tā arī šī Līguma noteikumu izpildīšanu.

6.4. Ja Piegādātājs 30 (trīsdesmit) dienu laikā no piegādes termiņa notecējuma nav piegādājis Preces, Pasūtītājs ir tiesīgs vienpusīgi lauzt Līgumu daļā vai pilnībā, rakstiski paziņojot par to Piegādātājam. Šādā gadījumā Pasūtītājs neatlīdzina Piegādātājam nekādus tā ieguldījumus, bet Piegādātājam jāsamaksā līgumsods 10% (desmit procentu) apmērā no Līguma summas.

6.5. Gadījumā, ja Piegādātājs ir piegādājis Pasūtītājam tehniskai specifikācijai neatbilstošu Preci, un atsakās piegādāt atbilstošu, Pasūtītājs ir tiesīgs nepieņemt šādu Preci un piedzīt no Piegādātāja līgumsodu 10% (desmit procentu) apmērā no neatbilstošo Preču vērtības.

6.6. Gadījumā, ja Piegādātājs Preces garantijas laikā atsakās novērst konstatētos trūkumus vai nepilnības, kas radušies Piegādātāja vainas dēļ, Pasūtītājs ir tiesīgs pieprasīt un saņemt līgumsodu 10% (desmit procentu) apmērā no Līguma summas.

7. Nepārvarama vara
7.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.

7.2. Pusei, kas atsaucas uz nepārvaramās varas vai ārkārtēja rakstura apstākļu darbību, nekavējoties par šādiem apstākļiem rakstveidā jāpaziņo otrai Pusei. Ziņojumā jānorāda, kādā termiņā, pēc viņas uzskata, ir iespējams un paredzama viņas līgumā paredzēto saistību izpilde, un, pēc otrās Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.

7.3. Par nepārvaramas varas apstākļiem nav uzskatāma vispārēja cenu celšanās, t.sk., degvielas, elektroenerģijas, gāzes u.c., cenu paaugstināšanās, vispārēja inflācija valstī, valūtas kursu svārstības un citi tamlīdzīgi biznesa riski.
8. Līguma darbības laiks
8.1. Līgums stājas spēkā ar brīdi, kad to paraksta abu Pušu pārstāvji.

8.2. Līguma darbība beidzas ar Pušu saistību pilnīgu un pienācīgu izpildi.

8.3. Abpusēji rakstiski vienojoties, Puses ir tiesīgas izbeigt Līgumu pirms termiņa.

8.4. Pasūtītājam ir tiesības vienpusēji izbeigt Līgumu, neatlīdzinot tādējādi radušos zaudējumus, par to rakstiski paziņojot Piegādātājam 10 (desmit) dienas iepriekš, ja:
8.4.1. Piegādātājs Līgumā noteiktajā termiņā neiesniedz Pasūtītājam Līguma saistību izpildes garantijas dokumentu;

8.4.2. Piegādātājam ir uzsākts maksātnespējas process vai tā darbība tiek izbeigta vai pārtraukta;

8.4.3. Piegādātājs atkārtoti nepilda Līguma noteikumus;

8.4.4. Piegādātājs piegādā Līguma noteikumiem neatbilstošas Preces;

8.4.5. Publisko iepirkumu likuma 64. panta pirmajā daļā noteiktajos gadījumos.

9. Nobeiguma noteikumi
9.1. Jebkuras nesaskaņas, domstarpības vai strīdus šī Līguma darbības laikā Puses apņemas risināt savstarpēju sarunu veidā ar iespēju panākt vienošanos. Gadījumā, ja Puses nespēj vienoties 20 (divdesmit) darba dienu laikā pēc pirmo sarunu uzsākšanas dienas, strīds risināms tiesā Latvijas Republikā spēkā esošo normatīvo aktu noteiktajā kārtībā.

9.2. Līgumā vai tā pielikumos ietvertie noteikumi var tikt grozīti vai papildināti tikai abu Pušu pārstāvjiem parakstot papildus vienošanos. Papildus vienošanās kļūst par Līguma neatņemamu sastāvdaļu. Līguma grozījumi pieļaujami tikai Publisko iepirkumu likuma 61. pantā noteiktajos gadījumos un kārtībā.
9.3. Pušu kontaktpersonas Līguma izpildes nodrošināšanai:
9.3.1. no Pasūtītāja puses – Andris Šmits, tālr. +371 67536070, e- pasts: andris.smits@aslimnica.lv) ar sekojošu pilnvarojuma apjomu: kontaktpersona pilnībā pārzina objektu, piegādājamās Preces un Līguma noteikumus, un viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai, veikt komunikāciju starp Pasūtītāju un Piegādātāju, pieprasīt no Piegādātāja informāciju, sniegt informāciju Piegādātājam, veikt Preču pasūtījumus, nodrošināt ar Līgumu saistītās dokumentācijas nodošanu/pieņemšanu, nodrošināt piegādāto Preču pieņemšanu, parakstīt Pieņemšanas- nodošanas aktus, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai izpildes termiņus vai Preču apjomus.

9.3.2. no Piegādātāja puses: Didzis Glāzītis, tālr. 67802750, e- pasts: telemedica@telemedica.lv, ar sekojošu pilnvarojuma apjomu: kontaktpersona pilnībā pārzina Līgumu un objektu, viņai ir tiesības nepārkāpjot Līguma robežas, pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, izpildu dokumentāciju, citus dokumentus, pieprasīt no Pasūtītāja informāciju, sniegt informāciju Pasūtītājam, bet viņa nav pilnvarota izdarīt grozījumus un papildinājumus Līgumā, t.sk., grozīt Līguma summas un/vai Preču piegādes termiņus vai apjomus.
9.4. Puses ir tiesīgas nomainīt Līguma 9.3. punktā norādītās kontaktpersonas, par to rakstiski informējot otru Pusi 3 (trīs) darba dienas iepriekš. Šādā gadījumā nav nepieciešams veikt grozījumus Līgumā.
9.5. Neviena no Pusēm bez otras Puses rakstiskas piekrišanas nedrīkst nodot savas šajā Līgumā noteiktās tiesības vai pienākumus trešajai personai.

9.6. Līgums ir saistošs Pasūtītājam un Piegādātājam, kā arī to likumīgajiem tiesību un saistību pārņēmējiem.

9.7. Jautājumos, kas nav atrunāti šajā Līgumā, Puses vadās no Latvijas Republikā spēkā esošajiem normatīvajiem aktiem.

9.8. Pušu pārstāvji ar saviem parakstiem uz šī Līguma apliecina, ka ir tiesīgi noslēgt šo Līgumu un uzņemties tajā noteiktās saistības.

9.9. Līgums ir sastādīts 2 (divos) identiskos eksemplāros uz 6 (sešām) lapām ar 4 (četriem) pielikumiem, no kuriem viens glabājas pie Pasūtītāja, otrs pie Piegādātāja. Abiem eksemplāriem ir vienāds juridisks spēks.

9.10. Līguma neatņemamas sastāvdaļas ir sekojoši pielikumi:

1. pielikums - Konkursa Tehniskā specifikācija;

2. pielikums - Piegādātāja finanšu piedāvājums Konkursam;

3. pielikums - saistību izpildes garantija (paraugforma);

4. pielikums - Pieņemšanas- nodošanas akta forma.
10. Pušu rekvizīti un pārstāvju paraksti

	10.1. Pasūtītājs:

SIA “Rīgas Austrumu klīniskā universitātes slimnīca”

Hipokrāta ielā 2, Rīgā, LV-1038

Reģ. Nr. 40003951628

Banka: AS Swedbank

Bankas kods HABALV22

Konta Nr. LV24HABA0001407045805

Tālr. +371 67042400, fakss +371 67042786 
e- pasts: aslimnica@aslimnica.lv
_________________________

I. Paeglītis

_________________________

K. Plūme

_________________________

V. Lietuvietis

	10.2. Piegādātājs:

